b'\n_START_ARTICLE_\nTokio Hotel\n_START_SECTION_\nNastanek (2001 - 2004)\n_START_PARAGRAPH_\nDvoj\xc4\x8dka Bill in Tom Kaulitz, vokalist in glavni kitarist, sta nastopala in ustvarjala svojo glasbo \xc5\xbee v svojem zgodnjem otro\xc5\xa1tvu. Z nastopanjem in igranjem v svojem rojstnem kraju Magdeburgu, sta spoznala bobnarja Gustava Sch\xc3\xa4ferja in basista Georga Listinga. Leta 2001 so skupaj ustvarili skupino imenovano Devilish (Vra\xc5\xbeji). Glasbeni producent Peter Hoffmann je v letu 2003 razkril talent skupine v oddaji Kinder-Star Search (Iskanje otro\xc5\xa1kih zvezd), ki se je je udele\xc5\xbeil Bill in jim je uspel podpisati pogodbo z zalo\xc5\xbenikom Sony BMG. Prav tako je dobil Davida Josta in Pata Benznerja v svojo produkcijsko in avtorsko ekipo in tako omogo\xc4\x8dil skupini vokalno in in\xc5\xa1trumentalno pou\xc4\x8devanje. Tik pred izidom prvega singla je Sony prekinil pogodbo. Leta 2005 so podpisali pogodbo z Universal Music Group. Tako so leta 2005 izdali svoj prvi album Schrei.\n_START_SECTION_\nSchrei (2005 - 2006)\n_START_PARAGRAPH_\nPod okvirom in marketin\xc5\xa1kim planom Universal Music Group so se Tokio Hotel z njihovim prvim singlom \xc2\xbbDurch den Monsun\xc2\xab\xc2\xa0(Skozi monsun) povzpeli na prva mesta mnogih lestvic v Nem\xc4\x8diji ter Avstriji. Njihov drugi singel \xc2\xbbSchrei\xc2\xab\xc2\xa0(Kri\xc4\x8di) je bil dele\xc5\xbeen podobnega uspeha. Oba singla sta bila napisana izpod rok takrat 15 letnega pevca Billa Kaulitza s pomo\xc4\x8djo skupine talentiranih producentov: Peter Hoffmann, David Jost, Pat Benzer in Dave Roth. Njihov debutni album Schrei je iz\xc5\xa1el 19. septembra 2005 in je bil certificiran z 3x zlatom od BVMI za prodanih ve\xc4\x8d kot 300.000 cd kopij v Nem\xc4\x8diji. Tretji ter \xc4\x8detrti singel \xc2\xbbRette mich\xc2\xab\xc2\xa0(Re\xc5\xa1i me) in \xc2\xbbDer letzte tag\xc2\xab\xc2\xa0(Zadnji dan) sta bila prav tako uvr\xc5\xa1\xc4\x8dena na prva mesta. \xc4\x8certi singel je vseboval skladbo "Wir schlie\xc3\x9fen uns ein\xc2\xab, po kateri je bil posnet tudi videospot.\n_START_SECTION_\nZimmer 483 (2007 - 2008)\n_START_PARAGRAPH_\nPrvi singl "\xc3\x9cbers Ende der Welt" (Proti vsemu svetu) iz njihove druge plo\xc5\xa1\xc4\x8de \xc2\xbbZimmer 483\xc2\xab\xc2\xa0(Soba 483), ki je kasneje iz\xc5\xa1el v angle\xc5\xa1\xc4\x8dini pod imenom Ready,set go je bil izdan 26. januarja 2007, ter ponovno zasedel prva mesta v Nem\xc4\x8diji in Avstriji. Album Zimmer 483 je v Nem\xc4\x8diji iz\xc5\xa1el 23. Januarja 2007, tudi v deluxe verziji v kateri je dodan DVD. Drugi singel \xc2\xbbSpring Nicht\xc2\xab\xc2\xa0(Ne sko\xc4\x8di) je svet ugledal 7. aprila. Tretji singel "An deiner Seite (Ich bin da)" (Ob tebi), je bil izdan 16 Novembra, kateri je vseboval novo skladbo z videospotom \xc2\xbb1000 Meere\xc2\xab\xc2\xa0(1000 oceanov). Aprila so izdali \xc4\x8detrti singel \xc2\xbbHeilig\xc2\xab\xc2\xa0(Sveti). Zaradi zelo tesnih urnikov pa videospot zanj ni bil nikoli posnet.\n_START_SECTION_\nScream (2007 - 2008)\n_START_PARAGRAPH_\nObdobje Zimmer 483 ter Scream je bilo za Tokio Hotel zlato leto. Zaradi nepri\xc4\x8dakovanega uspeha v drugih dr\xc5\xbeavah kljub skladbam napisanih v nem\xc5\xa1kem jeziku je prvi angle\xc5\xa1ki studijski album iz\xc5\xa1el 4. junija 2007 po celi Evropi. V Nem\xc4\x8diji je album iz\xc5\xa1el pod naslovom Room 483.\xc2\xa0Scream vsebuje angle\xc5\xa1ke verzije posebej izbranih skladb iz prej\xc5\xa1nih (nem\xc5\xa1kih) albumov Schrei in Zimmer 483. Monsoon (angle\xc5\xa1ka verzija Durch den Monsun) je bil prvi singel albuma. Ready, set, go (angle\xc5\xa1ka verzija Ubers ende der welt) je bil izdan\xc2\xa0kot drugi singel, ter Don\'t jump (Spring nicht) kot tretji singel. Videospot za Scream (angle\xc5\xa1ko razli\xc4\x8dico 2005 hita Schrei) je bil posnet in izdan v Itunes trgovini na ze\xc4\x8detku Marca 2008._NEWLINE_"Ready, set, go"\xc2\xa0 singel je v Angliji iz\xc5\xa1el 27 Avgusta 2007, povzpel se je na 77 mesto na angle\xc5\xa1kih lestvicah. 19. junija 2007 so v Angliji imeli prvi koncert._NEWLINE_Prvega novembra 2007 so se udele\xc5\xbeili MTV Europe Music Awards in zmagali v kategoriji Best InterAct. Na omenjenih nagradah so predstavili njihov hit Monsoon, kateri je \xc2\xbbsezul\xc2\xab\xc2\xa0\xc4\x8devlje vsem dvomljivcem._NEWLINE_Prvi singel v Ameriki je iz\xc5\xa1el pod preprostim imenom \xc2\xbbTokio Hotel\xc2\xab\xc2\xa0v drugem delu leta 2007. Singel vsebuje skladbi "Scream" in "Ready, set, go" ter je bil na voljo izklju\xc4\x8dno v Hot Topic trgovinah po Ameriki. Drugi singel \xc2\xbbScream America\xc2\xab, 11. December 2007 vsebuje skladbi "Scream" in "Ready, set, go" remix od AFI\'s Jade Puget._NEWLINE_Februarja 2008 so Tokio Hotel imeli prvo mini turnejo po Ameriki, 5 datumov, za\xc4\x8detek v Kanadi, kon\xc4\x8dali so v New Yorku. Album Scream je v Kanadi iz\xc5\xa1el 26. Marca, v Ameriki pa 6. Maja._NEWLINE_Evropska turneja \xc2\xbb1000 Hotels\xc2\xab\xc2\xa0se je za\xc4\x8dela 3. marca 2008 v Bruslju ter se nadeljevala Nizozemski, Luksenburgu, Franciji, \xc5\xa0paniji, Portugalski, Italiji,.. in je bila predvidena do 9 aprila. V Marseillu (Francija) je Bill imel te\xc5\xbeave z glasilkami, katere so povzro\xc4\x8dile, da so namesto predvidenih 21 skladb, odpeli le 16 skladb s pomo\xc4\x8djo obo\xc5\xbeevalcev. Bill se je v nem\xc5\xa1\xc4\x8dini opravi\xc4\x8dil za njegovo slabo petje in povedal, da je bolan. Dva dni zatem so odpovedali koncert v Lizboni nekaj minut pred za\xc4\x8detkom ter odpovedali celotno 1000 Hotels turnejo (tudi datum v Sloveniji). Njihov mened\xc5\xbeer je povedal da mora Bill Kaulitz na nujno operacijo glasilk. 30. marca so mu odstranili cisto iz glasilk katera je bila rezultat nepozravljenega vnetega grla. Po operaciji Bill ni smel govoriti 12 dni nato pa je imel 4 tedne vokalne rehabilitacije. \xc4\x8ce bi Bill kljub temu nadeljeval turnejo, bi njegov glas bil trajno po\xc5\xa1kodovan. Maja 2008 so za\xc4\x8deli ponovno nastopati in nadaljevali z 1000 Hotels turnejo a slovenskega datuma niso obnovili (kljub razprodani dvorani). _NEWLINE_Tokio Hotel so avgusta in oktobra odigrali nekaj koncertov v Ameriki. Decembra 2008 je iz\xc5\xa1el DVD, imenoval Tokio Hotel TV \xe2\x80\x93 Caught on Camera, ki vsebuje posnetke iz zakulisja ter disk z naslovom History \xe2\x80\x93 The very best of Tokio Hotel TV, deluxe izdaja pa vsebuje \xc5\xa1e en disk Future \xe2\x80\x93 The road to the new album, ki prikazuje promocije ter priprave na njihov tretji studijski album.\n_START_SECTION_\nHumanoid (2009 \xe2\x80\x93 2012)\n_START_PARAGRAPH_\nMed Ameri\xc5\xa1ko turnejo so se vrnili nazaj v Hamburg v njihov studio, da bi posneli tretji album imenovan Humanoid, izdan 2. oktobra v Nem\xc4\x8diji ter 6. oktobra 2009 v ZDA. Album je posnet v obeh jezikih \xe2\x80\x93 nem\xc5\xa1\xc4\x8dini in angle\xc5\xa1\xc4\x8dini, ki sta bili izdani po celem svetu. Na deluxe razli\xc4\x8dicicah je dodanih 5 novih skladbe: Alien, Phantomrider, That day, Screamin\' in Down on you. _NEWLINE_Prvi singel je bil Automatisch/Automatic, drugi pa World behind my wall/Lass uns laufen.\xc2\xa0Na Humanoid city turnejo po 32 mestih v Evropi so se podali v obdobju od 22. februarja do 14. aprila 2010._NEWLINE_Junija 2010 je bil izdan videospot \xc2\xbbv \xc5\xbeivo\xc2\xab\xc2\xa0Dark side of the sun. Julija pa so izdali njihov drugi live (v \xc5\xbeivo) album iz Milana, Italija. Nova skladba \xc2\xbbHurricanes and Suns\xc2\xab\xc2\xa0je bila premierno predstavljena na Gr\xc5\xa1kem radiu\xc2\xa0 - bonus skladba na novem \xc2\xbbBest of\xc2\xab\xc2\xa0albumu, ki vsebuje njihove najve\xc4\x8dje hite iz preteklosti. Na omenjenem albumu je tudi \xc2\xbbM\xc3\xa4dchen aus dem All\xc2\xab\xc2\xa0- prva skladba, ki jo je band posnel v studiu. \xc2\xbbBest of\xc2\xab\xc2\xa0je bil izdal 13. Decembra 2010 v Nem\xc4\x8diji, naslednji dan pa po celem svetu. _NEWLINE_Prvi koncert v Aziji so imeli v Singapurju. Nastopali so tudi v Izraelu, Maleziji in Tajvanu. Nekaj mesecev pozneje so se vrnili nazaj v Malezijo za MTV World stage Live in Malaysia 2010. Decembra 2010 so prvi\xc4\x8d nastopali v Tokyu. Nazaj v Japonsko so se vrnili Februarja 2011 za promocijo turneje, kateri so sledili mnogi intervjuji in TV nastopi. _NEWLINE_Aprila 2011 so osvojili Fan Army FTW nagrado na MTV O music Awards \xe2\x80\x93 prvo podelitev nagrad na spletu._NEWLINE_Junija 2011 so nastopali na Japonskem za \xc2\xbbThe next premium night Tokio Hotel in Tokyo\xc2\xab. Sponzor: Audi A1. To je bil njihov prvi akusti\xc4\x8dni nastop v Japonski. Tokio Hotel so nastopali tudi na MTV VMA Japonska. Oddaja je potekala za zbiranje denarja za Japonski Rde\xc4\x8di kri\xc5\xbe zaradi nastanka \xc5\xa1kode, ki ga je povzro\xc4\x8dil hud potres._NEWLINE_Po koncu Humanoid city turneje sta se Kaulitz dvoj\xc4\x8dka zaradi prevelikega pritiska in negativnih strani slave preselila v Los Angeles z njihovim mened\xc5\xbeerjem. Los Angeles je \xc5\xa1e danes njun dom._NEWLINE_Maja 2012 je Far East Movement izdal album \xc2\xbbDirty Bass\xc2\xab\xc2\xa0ki vsebuje skladbo \xc2\xbbIf I die tomorrow\xc2\xab\xc2\xa0z Billovimi vokali.\n_START_SECTION_\nKings of Suburbia (2013 - 2015)\n_START_PARAGRAPH_\nZaradi \xc5\xbeelje po zasebnem \xc5\xbeivljenju, osebnih problemih\xc2\xa0in \xc5\xbeeljni novi svobodi so se Tokio Hotel odmaknili izpod \xc5\xbearometov za nekaj let. Po dolgem premoru so naznanili nov album leta 2013. Zaradi nove inspiracije pa ni nikoli iz\xc5\xa1el. \xc4\x8certi studijski album je z novim stilom svet ugledal naslednje leto 3. oktobra 2014 z naslovom \xc2\xbbKings of Suburbia\xc2\xab. Navdih: nova svoboda in no\xc4\x8dno \xc5\xbeivljenje v Los Angelesu. Omenjeni album je prvi album kateri je v celoti narejen in produciran izpod rok Toma Kaulitza. Pred izdajo albuma so iz\xc5\xa1li trije videospoti za skladbe "Run, run, run", "Girl got a gun" in "Love who loves you back". Album je bil izdan v 3 razli\xc4\x8dicah (standard, deluxe, super deluxe) in pristal na prvih mestih po prodaji v 30 dr\xc5\xbeavah (prvo mesto tudi v iTunes Slovenija). Deluxe verzija ima 4 dodatne skladbe: "Masquerade", "The heart get no sleep", "Dancing in the dark", "Great day" ter dodaten cd v katerem je pojasnjen njihov premor. Kelly Clarkson je posnela cover za balado "Run,Run,Run"._NEWLINE_Prvi nastop po dolgih letih s skladbo Love who loves you back je bil na nem\xc5\xa1ki \xc2\xbbWetten dass\xc2\xab\xc2\xa0oddaji, prvi akusti\xc4\x8dni mini koncert (4 skladbe) pa na radiu SAW. S promocijo albuma so nadeljevali v Nem\xc4\x8diji, Franciji, Mehiki in Ameriki. Prvi singel \xc2\xbbLove who loves you back\xc2\xab\xc2\xa0je bil izdal le za promocijo. Tokio Hotel so naznanili novo turnejo imenovano \xc2\xbbFeel it all world tour\xc2\xab. Leta 2014 se je vrnil tudi Tokio Hotel TV na njihovem uradnem Youtube portalu. _NEWLINE_Prvi del turneje se je za\xc4\x8del v Evropi, 6. marca 2015. Kmalu po koncu prvega dela je iz\xc5\xa1el njihov drugi uradni singel \xc2\xbbFeel it all\xc2\xab, ki vsebuje 3 verzije Feel it all pesmi ter 2 verziji Love who loves you back. Izdan je bil tudi (\xc5\xa1okanten) videospot za Feel it all. _NEWLINE_Drugi del turneje se je nadeljeval v Ameriki, tretji pa v Ju\xc5\xbeni Ameriki. V Mehiki je Durch den Monsun/Monsoon (prva Tokio Hotel skladba, ki je bila odsko\xc4\x8dna deska za slavo, ki si je niso nikoli predstavljali) dopolnil 10 let. Feel it all turnejo so zaklju\xc4\x8dili z obiskom 19 mest v Rusiji. Novembra 2015 pa so v Moskvi zaklju\xc4\x8dili uspe\xc5\xa1no turnejo. Seznam skladb za "FIA tour" je vseboval skoraj vse pesmi iz novega albuma, stari klasiki Rescue me in Durch den Monsun/Monsoon ter nekaj starej\xc5\xa1ih hitov: Darkside of the sun, Noise, Screamin\'._NEWLINE_Po turneji so se Tokio Hotel odpravili na po\xc4\x8ditek. Januarja 2016 so naznanili, da ustvarjajo nov album v Berlinu. Bill Kaulitz je medtem izdal svoj prvi samostojni EP "I\'m not OK".\xc2\xa0 \xc2\xa0\xc2\xa0 \xc2\xa0\n_START_SECTION_\nDream Machine (2017)\n_START_PARAGRAPH_\nKonec leta 2016 je skupina naznanila novo turnejo in album pod imenom "Dream Machine" ter izdala prvi dve skladbi iz novega albuma "Something new" in "What if" za keteri sta bila posneta tudi video spota. Skupina ni ve\xc4\x8d pod Universal music group ampak je podpisala pogodbo z zalo\xc5\xbebo Starwatch Music. Dream Machine je bil izdan 3. Marca v 3 razli\xc4\x8dicah (standard, limited deluxe box in vinyl box) z novo turnejo pa so za\xc4\x8deli 12. Marca v Londonu.\xc2\xa0 \xc2\xa0'